fr hu hu hu hu hu hu hu hu hu hu en hu hu hu hu hu en hu hu hu en hu en hu hu hu fr hu hu hu en hu ja hu hu cs hu en hu hu hu en en et hu hu hu en en zh en en uk en en hbs_lat de it hu de en tr hu en hu hu sv de hu hu hu hu hu hu hu hu hu en en en hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu hu hu hu hu hu hu pl pl hu hu es hu en hu fr hu hu hu hu hu hu hu hu hu hu hu hu
Ashley Simon Young (Stevenage, Hertfordshire, 1985. július 9. –) jamaicai származású angol labdarúgó, az Aston Villa játékosa.[1]
1985. július 9. (37 éves)
1 A profi egyesületekben játszott mérkőzések és gólok csak a bajnoki mérkőzések adatait tartalmazzák. Utolsó elszámolt mérkőzés dátuma: 2021. május 23.
2 Utolsó elszámolt válogatott mérkőzés dátuma:
A Wikimédia Commons tartalmaz Ashley Young témájú médiaállományokat.
Karrierjét a Watfordban kezdte, és 2003-ban lépett először pályára az első csapatban, Ray Lewington menedzser idején. Az első csapat állandó tagjává a 2004–05-ös idényben vált, és hatalmas szerepe volt abban hogy a 2005–06-os szezonban a Watford a rájátszás megnyerésével feljutott a Premier Ligába. 2007 januárjában az Aston Villa csapatába igazolt 8 millió fontért, ahol az első csapat tagja lett, és bekerült az angol labdarúgó-válogatottba is. 2011. június 23-án a Manchester Unitedbe igazolt, az átigazolási díját nem hozták nyilvánosságra. A sajtó 16 millió fontra becsüli Young átigazolási díját.Majd 2020 van az Internatzionale csapatába igazolt, ahol szerves tagja volt Conte bajnokcsapatának. Majd mikor a klub hivatalosan bejelentette a játèkos távozását, szárnyrakaptak a pletykák. Vègül vissza ment hazájába, ès a Burnley csapatát erősíti
1 Pályafutása a klubjaiban
Annak ellenére hogy Youngot eleinte elutasította a Watford akadémiája, erőfeszítéseit végül profi szerződéssel jutalmazta a klub. 2003-ban Ray Lewington menedzser idején, 18 évesen csereként lépett először pályára a felnőttek között a Millwall ellen, és gólt is szerzett. Abban az idényben ötször lépett pályára, mindig csereként, és három gólt szerzett. Ebben az idényben lépett először pályára ligakupa-meccsen. Young a 2004-05-ös szezonban, amelyben a bent maradással küszködtek a Championshipben, került előtérbe, mikor is 34 bajnoki meccset játszott. Annak ellenére hogy nem talált be a hálóba, az egész éves teljesítményével kiérdemelte a klub legjobb fiatal játékosának járó díjat. Aidy Boothroyd edzősködése alatt, a 2005-06-os szezonban új szerepkört kapott a csapatban, mint csatár és jobb oldali szélső játékos. Young 41 bajnoki meccsen játszott és 15 gólt rúgott, amiben benne van a rájátszás elődöntős gólja is, amit a Crystal Palace ellen szerzett. Young jól kezdte a 2006-07-es szezont a Premier Ligában, három gólt szerzett. A 2007-es januári átigazolási időszakban három klub is 5 millió fontos ajánlatot tett a U21-es válogatott játékosra. A Watford ezeket az ajánlatokat visszautasította, ahogy egy 2007. január 12-én tett 7 millió fontos ajánlatot is, ami szintén egy meg nem nevezett klubtól érkezett. Elfogadták viszont a West Ham United közel 10 millió fontos ajánlatát, amit azonban Young nem fogadott el, mivel jobb klub ajánlatára várt.
2007. január 18-án az Aston Villa 8 millió fontot ajánlott Youngért, amit elfogadtak, és ezzel a klub legdrágább igazolása lett. Ezután Martin O’Neill menedzser és az Aston Villa vezetősége tárgyalhatott a játékos személyes feltételeiről. Január 21-én átment az ilyenkor szokásos orvosi vizsgálaton, és 2007. január 23-án hivatalosan is megerősítették a leigazolását. Január 31-én góllal debütált új csapatában a St James’ Parkban a Newcastle United ellen, de a Villa 3–1-re kikapott. Ashley Young a 2007–08-as szezonban is jól játszott, számos meccsen megkapta a meccs legjobbja elismerést. A jó kezdet fontos szerepet játszott abban, hogy behívták az angol válogatottba. A szezonban Young második lett Cesc Fàbregas mögött a gólpasszok tekintetében, 17 assziszttal, és bekerült a Premier Liga év csapatába. A Portsmouthos David Jamest leszámítva, ő volt az egyetlen olyan játékos, aki nem a nagy négy csapat(Manchester United, Arsenal, Chelsea, Liverpool) játékosa. Sebességéről, pontrúgásairól, jó lövéseiről és passzairól ismert.
2008. április 30-án két gólt lőtt a Birmingham City ellen, és ezt a meccset meg is nyerték 5–1-re a Villa Parkban. A dán Odense Boldklub ellen is szerzett gólt az Intertotó-kupa harmadik fordulójában. 2008. október 10-én elnyerte a hónap legjobb játékosa díjat, de az egész 2008–09-es szezonban jól játszott. 2008 áprilisában jelölték az idény legjobb játékosa díjra, Wayne Rooney, Cristiano Ronaldo és Steven Gerrard társaságában. 2008. december 7-én két gólt szerzett az Everton elleni 3–2-re megnyert mérkőzésen. Az Aston Villa menedzsere, Martin O’Neill szerint ezen a meccsen Young játéka világszínvonalú volt. 2008. november 4-én meghosszabbította szerződését újabb négy évre, 2012-ig. 2009. január 10-én megint elnyerte a hónap legjobb játékosa díját, valamint O’Neill is a hónap legjobb edzője lett. Young volt az első játékos, aki egy naptári évben háromszor is elnyerte ezt a díjat.
Young megnyerte az Aston Villával a 2009-es Béke-kupát Andalúziában. Az Atlante ellen fejjel gólt szerzett, és a meccset megnyerték 3–1-re. Az elődöntőben a Portót verték meg, majd a döntőben a Juventus ellen nyertek – büntetőkkel (Young értékesítette tizenegyesét). 2009. augusztus 24-én egy büntetőgóllal vette ki a részét a Liverpool elleni, 3–1-re megnyert mérkőzésen, viszont augusztus 27-én az UEFA-kupában, az osztrák Rapid Wien ellen kihagyott egyet; az Aston Villa kiesett a kupából. A 2010–11-es szezonban ő lett a csapatkapitány-helyettes, és a csatár mögött játszott, hogy nagyobb tere legyen. Young 2010. szeptember 18-án szabadrúgásból gólt szerzett a Bolton Wanderers ellen. A szezon végén kilenc gól és tizennégy gólpassz állt a neve mellett. Egy év maradt a szerződéséből, de Young nem szeretett volna hosszabbítani, ezért eladták őt a Manchester Unitednek.
A klub 2011. június 23-án jelentette be a transzfert. Young 16 millió font ellenében, ötéves szerződéssel költözött Manchesterbe. Első tétmérkőzésére 2011. augusztus 20-án került sor az Angol szuperkupa döntőjében ahol a United a Manchester Cityvel találkozott. A mérkőzést Young végigjátszotta, és egy pontrúgásból adott gólpasszal járult hozzá a csapata 3–2-es sikeréhez.
A bajnokságban a West Bromwich Albion ellen debütált. 2–1-re nyertek, és Youngot választották a meccs legjobbjának. Augusztus 28-án ő szerezte az első két gólt az Arsenal elleni, 8–2-re megnyert mérkőzésen. A Bajnokok Ligájában szeptember 27-én debütált, és az ő góljával egyenlítettek a Basel ellen. Súlyos sérülést szenvedett, ezért a következő meccse már február 5-én volt a Chelsea ellen. Február 16-án gólt szerzett az Európa-Ligában az Ajax Amsterdam ellen, és 2–0-ra nyertek. Március 4-én két góllal és egy gólpasszal járult hozzá a Manchester United győzelméhez a Tottenham Hotspur ellen. Április 2-án újra gólt szerzett a Blackburn Rovers ellen. Young súlyos kritikákat kapott a QPR és az Aston Villa elleni műesései miatt.
A 2005-06-os szezonban remek formájának köszönhetően bekerült az angol U21-es válogatottba. Első mérkőzését 2006 szeptemberében játszotta Svájc ellen, de csak az utolsó 15 percben cserélték be. A meccset megnyerték 3–2-re, ezzel kijutottak az U-21-es világbajnokságra. A vb-n háromszor játszott, például abban az elődöntőben, ahol Hollandia ellen játszottak. A mérkőzést büntetőpárbajjal döntötték el, és az angolok 13–12-re vesztettek. Youngra kétszer is sor került, mindkétszer belőtte büntetőjét.
2007. augusztus 31-én Steve McLaren meghívta a felnőtt válogatottba, az Oroszország és Izrael elleni mérkőzésre, majd behívták az Észtország és Oroszország elleni mérkőzésre is. 2007. november 16-án végül játszhatott is a válogatottban, egy félidőt kapott az Ausztria elleni barátságos mérkőzésen. 2008. novemberében ismét játszhatott a Németország elleni barátságos mérkőzésen, a második félidőben beállva. Először 2009. augusztus 12-én kapott szerepet kezdőként a válogatottban, Hollandia ellen. Fabio Capello keretében a 2010-es dél-afrikai világbajnokságon azonban nem szerepelt.
2010. október 12-én ismét a kezdő csapatban szerepelt a Montenegró elleni 2012-es Európa-bajnokság selejtezőjében. Young lőtte az első, egyben győztes gólt a február 9-i Dánia elleni barátságos mérkőzésen. Június 4-én ismét gólt lőtt Svájc ellen, Frank Lampardot leváltva. Szeptember 6-án az ő góljával nyertek 1–0-ra Wales ellen. Október 7-én is gólt szerzett Montenegró ellen, Darren Bentet váltva. Ezzel a góllal vált biztossá, hogy Anglia kijut az Európa-bajnokságra.Részt vett a 2018-as vb-n.
Young Stevenage-ben született, jamaicai származású apától és angol anyától. Van egy bátyja és két öccse, Lewis és Kyle. Lewis 2008-ban debütált a Watfordban, Kyle pedig 2009-ben az Arsenal Akadémia tagja volt. Young egy iskolába járt Lewis Hamiltonnal. Young apja Tottenham-szurkoló, míg bátyja Arsenal-drukker. Young példaképe a 2000-ben visszavonult kiváló támadó, Ian Wright.
Premier League bajnok: 2012-13
↑ PL: visszatért volt klubjához az MU korábbi csapatkapitánya. NSO , 2021. június 17.
↑ Ajax 0 Manchester United 2: Jose Mourinho's team make Manchester proud as they win the Europa League. telegraph.co.uk, 2017. május 24. (Hozzáférés: 2017. május 25.)
Ashley Young pályafutásának statisztikái a Soccerbase oldalon
Labdarúgásportál • összefoglaló, színes tartalomajánló lap
a Manchester United FC csapatkapitánya
A lap eredeti címe: „https://hu.wikipedia.org/w/index.php?title=Ashley_Young&oldid=23965602”
Utoljára szerkesztve 2021. június 18., 07:01-kor
A lap utolsó módosítása: 2021. június 18., 07:01
A lap szövege CC BY-SA 3.0 alatt érhető el, ha nincs külön jelölve.